# Програм заштите ученика од насиља

Програм заштите ученика од насиља у складу је са Законом о

ратификацији Конвенције Уједињених нација о правима детета, Законом о основама система образовања и васпитања, Националним планом акције за децу , Посебним протоколом за заштиту деце и ученика од насиља, злостављања и занемаривања у образовно-васпитним установама , као и активностима предвиђеним у Школском развојном плану.

Насиље је сваки облик једанпут учињеног или поновљеног вербалног или невербалног понашања које има за последицу стварно или потенцијално угрожавање здравља, развоја и достојанства деце/ученика.

Циљеви Програма:

* Стварање и неговање климе прихватања, толеранције и уважавања
* Подизање нивоа свести и повећање осетљивости свих укључених у живот и рад школе за препознавање насиља, злостављања и занемаривања
* Дефинисање поступака и процедура за заштиту од насиља и реаговања у ситуацијама насиља
* Информисање свих укључених у рад школе о процедурама и поступцима за заштиту од насиља
* Спровођење поступака реаговања у ситуацијама насиља
* Успостављање система ефикасне заштите
* Праћење и евидентирање врста и учесталости насиља
* Саветодавни рад са ученицима са циљем ублажавања последица насиља

ПЛАН РАДА ТИМА ЗА ПРЕВЕНЦИЈУ НАСИЉА

Чланови Тима:

Александра Суботић, педагог

Ненад Шукић, наставник физичког васпитања

Радован Француски, наставник историје

Сенка Јанков, наставник социологије

Гордана Дунаи, наставник филозофије и грађанског васпитања

Све активности Тима изводе се у складу са „Приручником за примену посебног протокола за заштиту деце и ученика од насиља, злостављања и занемаривања у образовно-васпитним установама“ у издању Министарства просвете.

Сви актери у васпитно- образовном процесу, како наставничко веће, тако и ученици, упознати су са постојањем Тима и његовим задацима.

Септембра месеца одељенске старешине ће обавестити ученике о Тиму, као и о начину на који се могу обратити члановима Тима. Обавиће се посете чланова Тима сваком одељењу, ради бољег упознавања, како улоге Тима у школи, тако и самих чланова.

Чланови Тима ће указати на потребу да сваки наставник, у оквиру свог предмета, у складу са могућностима које му предмет пружа, разговара о појму и проблему насиља.

Ученици ће се оснаживати да уочавају појаву насиља у свом окружењу, да износе своје проблеме, да се обраћају педагошко- психолошкој служби или одељенском старешини.

Посебна пажња обратиће се на појаву насиља у оквиру интернета и комуникације на друштвеним мрежама.

Током школске године биће спровођене активности које имају за циљ превенцију насиља:

- обележавање Дана толеранције и Дана људских права

- међуодељенска спортска такмичења

- учешће у државним и међудржавним пројектима везаним за заштиту дечијих и

људских права

- сарадња са невладиним организацијама

- међународна размена ђака

- у току редовне наставе, на часовима који својом садржином омогућавају да се говори о проблему насиља

Састанци Тима одржавају се по потреби, односно, по пријави случаја насиља у школи.